CELEX: 32020D1549
Language: fi
Date: 2020-10-22 00:00:00
Title: Komission täytäntöönpanopäätös (EU) 2020/1549, annettu 22 päivänä lokakuuta 2020, toimenpiteistä pepinon mosaiikkiviruksen yhteisöön kulkeutumisen ja siellä leviämisen estämiseksi tehdyn komission päätöksen 2004/200/EY kumoamisesta (tiedoksiannettu numerolla C(2020) 7139)

26.10.2020   
               
               
                  FI
               
               
                  Euroopan unionin virallinen lehti
               
               
                  L 354/7
               
            
         KOMISSION TÄYTÄNTÖÖNPANOPÄÄTÖS (EU) 2020/1549,
         annettu 22 päivänä lokakuuta 2020,
         toimenpiteistä pepinon mosaiikkiviruksen yhteisöön kulkeutumisen ja siellä leviämisen estämiseksi tehdyn komission päätöksen 2004/200/EY kumoamisesta
         
            
               (tiedoksiannettu numerolla C(2020) 7139)
            
         
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 30 artiklan 1 kohdan ja 37 artiklan 2 kohdan,
         sekä katsoo seuraavaa:
         
                     (1)
                  
                  
                     Komission päätöksessä 2004/200/EY (2) säädetään toimenpiteistä, joilla pyritään estämään tomaatinsiemenissä (Lycopersicon lycopersicum (L.) Karsten ex Farw.) esiintyvän pepinon mosaiikkiviruksen kulkeutuminen unioniin ja siellä leviäminen. Toimenpiteitä ei sovelleta siemeniin, jotka on tarkoitettu lopullisille kuluttajille.
                  
               
                     (2)
                  
                  
                     Kyseistä tuhoojaa ei ollut lueteltu neuvoston direktiivin 2000/29/EY (3) liitteissä I tai II, ja siihen on sovellettu ainoastaan päätöksen 2004/200/EY erityisvaatimuksia.
                  
               
                     (3)
                  
                  
                     Tuhoojan kasvinterveysasemaa on arvioitu uudelleen, ja sen perusteella tuhooja on sisällytetty komission täytäntöönpanoasetuksen (EU) 2019/2072 (4) liitteessä IV olevaan F osaan, jossa on luettelo säännellyistä muista kuin unionikaranteenituhoojista ja tietyistä istutettaviksi tarkoitetuista kasveista sekä asianomaisten vihannesten siementen luokista ja niitä koskevista kynnysarvoista. Tuhoojaan on sovellettu myös kyseisen asetuksen liitteessä V olevassa E osassa esitettyjä toimenpiteitä.
                  
               
                     (4)
                  
                  
                     Näin ollen päätös 2004/200/EY on vanhentunut, ja se olisi kumottava.
                  
               
                     (5)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kumotaan päätös 2004/200/EY.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 22 päivänä lokakuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 317, 23.11.2016, s. 4.
         
            (2)  Komission päätös 2004/200/EY, tehty 27 päivänä helmikuuta 2004, toimenpiteistä pepinon mosaiikkiviruksen yhteisöön kulkeutumisen ja siellä leviämisen estämiseksi (EUVL L 64, 2.3.2004, s. 43).
         
            (3)  Neuvoston direktiivi 2000/29/EY, annettu 8 päivänä toukokuuta 2000, kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä (EYVL L 169, 10.7.2000, s. 1).
         
            (4)  Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).